Na temelju članka 20. Zakona o komunalnom gospodarstvu ( Narodne Novine broj 36/95, 70/97, 128/99, 57/00, 129/00, 59/01, 26/03, 82/04, 110/04, 178/04, 38/09, 79/09, 153/09, 49/11, 84/11, 90/11, 144/12, 94/13, 153/13, 147/14 i 36/15) i članka 32. Statuta Općine Matulji („Službene novine Primorsko-goranske županije“ broj 26/09, 38/098/13, 17/14, 29/14, 4/15-pročišćeni tekst i 39/15) Općinsko vijeće Općine Matulji na sjednici održanoj dana 30. siječnja 2018. donosi:

Odluku

o izmjenama i dopunama Odluke o komunalnoj naknadi

Članak 1.

 U Odluci o komunalnoj naknadi („Službene novine Primorsko-goranske županije“ broj 34/01) u članku 3. stavak 4. mijenja se i glasi:

 „Program održavanja komunalne infrastrukture za komunalne djelatnosti iz stavka 2. ovog članka donosi Općinsko vijeće Općine Matulji svake kalendarske godine na prijedlog Općinskog načelnika.“

Članak 2.

Članak 11. mijenja se i glasi:

„Ovisno o pogodnosti položaja i komunalnoj opremljenosti područje Općine Matulji dijeli se na zone koje čine naselja i ulice na području Općine Matulji.

 Područje Općine Matulji dijeli se u 4. zone s koeficijentima:

|  |  |
| --- | --- |
| Područje zone u Općini Matulji  | Koeficijent zone (Kz) |
| I. zona | Matulji, Mihotići (izuzev ulica Bregi i Rukavac), te dijelovi naselja Kućeli (Mihelići, Put Luskino, Rošići, područje obuhvaćeno radnom zonom RZ-1) i dijelovi naselja Jušići (područje obuhvaćeno radnim zonama RZ-1 i RZ-2) | 1,00 |
| II. Zona | Dio naselja Bregi (izuzev Benčinići), Jurdani, dio naselja Jušići (izuzev područja obuhvaćenog radnim zonama RZ-1 i RZ-2), dio naselja Kućeli (Biškupi, Jurinići, Palihi, Mohorići), dio naselja Mihotići (ulice Bregi i Rukavac), dio naselja Mučići (Izuzev Škalniški), Permani, dio naselja Rukavac (Izuzev Perčići) | 0,80 |
| III. Zona | Dio naselja Bregi (Benčinići), Brešca, dio naselja Kućeli (Čonjini, Črnčići, Ivanići, Kućeli), Lipa, Mali Brgud, dio naselja Mučići (Škalniški), Pasjak, dio naselja Rukavac (Perčići), Rupa, Ružići, Šapjane, Veli Brgud, Zaluki, dio naselja Zvoneća (Gašpari, Perka, Sušnji, Zvoneća) | 0,60 |
| IV. Zona | Brdce, Male Mune, Vele Mune, dio naselja Zvoneća (Kriva, Škrapna) i Žejane | 0,40 |

Članak 3.

U članku 13. riječi „Odsjek za komunalni sustav Jedinstvenog upravnog odjela“ zamjenjuju se riječima „Jedinstveni upravni odjel“.

Članak 4.

U članku 14. riječi „Odsjek za komunalni sustav Jedinstvenog upravnog odjela“ zamjenjuju se riječima „Jedinstveni upravni odjel“.

Članak 5.

U članku 15. stavak 3. mijenja se i glasi:

„Iznimno od odredbe stavka 2. ovog članka komunalna naknada za stambene i poslovne prostore koji se nalaze u zoni 4. ove odluke kao i za garažne prostore plaća se:“

U istom članku stavku 5. riječi „Odsjek za komunalni sustav Jedinstvenog upravnog odjela“ zamjenjuju se riječima „Jedinstveni upravni odjel“.

Članak 6.

Članak 16. mijenja se i glasi :

Protiv rješenja Jedinstvenog upravnog odjela iz članka 13. ove Odluke može se izjaviti žalba Upravnom odjelu za graditeljstvo i zaštitu okoliša Primorsko-goranske županije.

Članak 7

Ova Odluka stupa na snagu osmog dana od dana objave u „Službenim novinama Primorsko-goranske županije“.

KLASA: 011-01/17-01/0027

URBROJ: 2156/04-01-3-02-18-0003

Matulji, 30. siječnja 2018.

OPĆINSKO VIJEĆE OPĆINE MATULJI

Predsjednik

Darjan Buković, bacc.oec.